הרמוני איקנדה

הרמוני איקנדה (באנגלית: Harmony Ikande; נולד ב-17 בספטמבר 1990) הוא כדורגלן ניגרי המשחק בעמדת הקשר האחורי.

קריירה 
איקנדה החל את דרכו במחלקת הנוער של מילאן האיטלקית, אליה עבר בגיל 18 כאשר מילאן התרשמה מאוד מהיכולות הגבוהות שהוא גילה במדי הנבחרת הצעירה של ניגריה. הוא נרכש על ידי מילאן תמורת סכום של כ-500 אלף דולר, ושיחק במחלקת הנוער של המועדון עד ינואר 2010. לאחר מכן הושאל לשישה חודשים לקבוצת מונצה מהליגה השלישית. עוד לפני כן הספיק הקשר לערוך 5 הופעות לא רשמיות במדי מילאן, ואת הופעת הבכורה שלו ערך ביולי 2009 במשחק ידידות מול לוס אנג'לס גלאקסי כאשר החליף את רונאלדיניו.

בתחילת עונת  הושאל שנית, הפעם לפוגיבונסי, ובינואר 2011 הושאל לאקסטרמדורה מהליגה השלישית בספרד. לאחר מכן עבר לבודפשט הונבד מליגת העל ההונגרית, ובמקביל רשם הופעה ראשונה במדי נבחרת ניגריה הבוגרת.

בתחילת 2012 הגיע איקנדה לישראל כדי להיבחן בקבוצת בני סכנין, ולבסוף, ב-24 בינואר 2012 חתם בבית"ר ירושלים עד תום עונת . ב-9 באפריל 2012 שוחרר מהקבוצה. לאחר יותר מחצי עונה שלא שיחק, בינואר 2013 חתם בהפועל אשקלון מהליגה הלאומית. בעונת  שיחק בקבוצת הוברלה אוז'הורוד מליגת העל האוקראינית.

ב-3 באוגוסט 2014 חזר איקנדה לישראל, וחתם בקבוצת הפועל תל אביב. ב-13 באוגוסט 2014 ערך את הופעת הבכורה שלו במועדון, במשחק מול הפועל רעננה במסגרת גביע הטוטו. על אף שבמהלך הקריירה שיחק איקנדה כקשר אחורי, הציב אותו המאמן אסי דומב כבלם, והוא פתח בהרכב הקבוצה ברוב משחקיה בסיבוב הראשון. ב-22 בנובמבר 2014 כבש את שערו היחיד במדי הקבוצה, בניצחון 2–3 על הפועל באר שבע באצטדיון בלומפילד. לאחר שספג ביקורת על יכולתו ביקש איקנדה לעזוב את הפועל תל אביב, וב-28 בדצמבר 2014 הוא שוחרר מהמועדון.

ביולי 2015 חתם איקנדה בקבוצת סרייבו מליגת העל הבוסנית. בפברואר 2016 חזר לישראל וחתם בקבוצת מכבי יבנה מהליגה הלאומית. באוגוסט 2016 חתם בקבוצת אריס לימסול מליגת העל הקפריסאית. באוגוסט 2017 חזר לישראל וחתם בהפועל נצרת עילית. בינואר 2018 חתם בהפועל רמת גן, ובתום העונה שוחרר מהמועדון. ביולי 2018 חתם באל-ג'בלין הסעודית.

קישורים חיצוניים

הערות שוליים

כדורגלנים ניגרים
קשרי כדורגל ניגרים
קנו: כדורגלנים
כדורגלני מילאן
כדורגלני מונצה
כדורגלני בודפשט הונבד
כדורגלני בית"ר ירושלים
כדורגלני הפועל אשקלון
כדורגלני הוברלה אוז'הורוד
כדורגלני הפועל תל אביב
כדורגלני מכבי יבנה
כדורגלני אריס לימסול
כדורגלני הפועל נוף הגליל
כדורגלני הפועל רמת גן
כדורגלני סרייבו
כדורגלנים זרים בישראל
כדורגלני נבחרת ניגריה
ספורטאים זרים באיטליה
ספורטאים ניגרים בספרד
ספורטאים זרים בהונגריה
ספורטאים ניגרים בישראל
ספורטאים ניגרים באוקראינה
ספורטאים זרים בבוסניה והרצגובינה
ספורטאים ניגרים בקפריסין
ספורטאים ניגרים בערב הסעודית
ספורטאים ניגרים בעומאן
ניגרים שנולדו ב-1990